Informasjon til foreldre og foresatte i       barnehage

Det har vært et tilfelle av lungetuberkulose i barnehagen.

Tuberkulose er en alvorlig, men lite smittsom sykdom som kan behandles effektivt. Det er bare de som har hatt langvarig og tett kontakt med en person med lungetuberkulose som regnes som utsatt for smitte. Erfaringsmessig blir svært få av de smitteutsatte smittet. Dessuten er det bare noen få av de som er smittet som senere utvikler sykdommen. Risikoen for ditt barn er altså liten.

De som eventuelt er smittet av tuberkulose uten at de har blitt syke, har det som kalles «sovende», eller «latent» tuberkulose. De er ikke syke og kan ikke smitte andre, men det er en risiko for at den sovende tuberkulosen skal våkne og bli aktiv. For å forhindre at noen som er smittet utvikler sykdommen, gis forebyggende behandling. De aller yngste barna, og barn som har nedsatt immunforsvar, vil ofte tilbys forebyggende behandling mens man venter på prøvesvarene.

Alle barn og voksne i barnehagen som har vært utsatt for smitte, tilbys undersøkelse for å kartlegge om de har blitt smittet. De barna dette gjelder vil få nærmere beskjed. Prøvene vil tas i uke      . Endelig svar foreligger vanligvis ca. 8 uker etter siste mulige smittetidspunkt, i dette tilfelle uke      .

**Risikogrupper:**

Noen barn er mer utsatt for smitte enn andre. Ta kontakt med oss dersom ditt barn har svekket immunforsvar på grunn av sykdom (for eksempel diabetes, kreft, hiv/aids) eller immunsvekkende behandling. Disse barna vil bli undersøkt før de andre.

**Ved mistanke om sykdom:**

Hvis barnet ditt har symptomer som langvarig hoste (over 3 uker) og redusert almenntilstand (feber, økt søvnbehov, manglende vektøkning, dårlig matlyst, nattesvette), bør du ta kontakt med oss eller fastlegen din. Du kan henvise til dette brevet.

**Ønsker du mer informasjon eller en samtale? Kontakt oss:**

Kommune/bydel (adresse):

Kontaktperson:

Telefon:

E-post: